**Kazys Maksvytis**|  |
| Asmeniniai duomenys |
| Gimimo data | 1977 m. birželio 15 d. (46 metai) |
| Gimimo vieta | Darbėnai, Kretingos rajonas |
| Ūgis | 1,80 m |
| Svoris | 90 kg |
| Klubas |
| Dabar žaidžia |  |
| **Pozicija** |  |
| Profesionalūs klubai |
| 0 | 0 |  |
|  Treniruotos komandos |
| 2010–20112011–20122012–20152015–20172017–20192019–20222021–2022–2023 | Kauno AisčiaiVilniaus SakalaiKlaipėdos NeptūnasPanevėžio LietkabelisKlaipėdos NeptūnasPermės ParmaLietuva LietuvaKauno „Žalgiris" |
|  |

**Kazys Maksvytis** (g. 1977 m. birželio 15 d.) – Lietuvos krepšinio treneris, Kretingos rajono garbės pilietis.

Biografija
----------

1999 m. Lietuvos kūno kultūros akademijoje įgijo kūno kultūros ir krepšinio trenerio bakalauro laipsnį, 2001 m. – kūno kultūros ir sporto magistro laipsnį.

2010 m. klubinę trenerio karjerą pradėjo Kauno „Aisčiuose", vėliau treniravo „Sakalus", „Lietkabelį" (2017 m. – LKL 2 vieta), porą kartų – „Neptūną" (2014 m. LKL – 2 vieta, 2013, 2019 m. – 3 vieta). 2019 m. pasirašė sutartį su Rusijos klubu iš Permės „Parma". 2019 m. dalyvavo NBA vasaros lygoje, dirbo Minesotos „Timberwolves" trenerių štabe. 2022 m. vasario mėnesį nutraukė sutartį su Permės „Parma" klubu.

2022 m. balandžio 11 d. tapo Kauno „Žalgirio" vyr. treneriu. 2022–2023 m. Eurolygos sezone komanda pateko į atkrintamąsias varžybas (užimta 7-oji vieta), taip pat laimėjo Lietuvos krepšinio lygą. 2023 m. pabaigoje, po 6 pralaimėjimų Eurolygoje serijos, Kazys Maksvytis abipusiu susitarimu nutraukė sutartį su „Žalgiriu".

### Lietuvos krepšinio rinktinės

Kazys Maksvytis sėkmingai treniravo Lietuvos jaunimo rinktines: su U-16 rinktine laimėjo 2008 m. Europos čempionatą, su U-18 – 2010 m. Europos čempionatą, su U-20 – 2011 m. pasaulio ir 2012 m. Europos čempionatus. 2019 m. K. Maksvyčiui siūlyta užimti Lietuvos nacionalinės rinktinės vyr. trenerio postą, bet dėl įsipareigojimų „Parmos" klubui atsisakė siūlomų pareigų.

2021 m. rugsėjo 14 d. tapo Lietuvos vyrų krepšinio rinktinės vyr. treneriu.

Kiti faktai
-----------

Kazys Maksvytis prisidėjo išugdant būrį žinomų Lietuvos krepšininkų: Joną Valančiūną, Arną Butkevičių, Donatą Motiejūną, Edgarą Ulanovą, Roką Giedraitį ir kt.

Žaidė mėgėjų krepšinį Klaipėdos krašto komandose „Klaipėdos konteinerių terminalas" (2012–2014 m.), „Geras Sprendimas" (2014–2015 m.).

Pasiekimai
----------

* 2008 m. Europos čempionas (su jaunučių (U-16) rinktine)
* 2010 m. Europos čempionas (su jaunių (U-18) rinktine)
* 2011 m. pasaulio čempionas (su jaunių (U-19) rinktine)
* 2012 m. Europos čempionas (su jaunių (U-20) rinktine)
* 2023 m. Karaliaus Mindaugo taurės čempionas
* 2023 m. LKL čempionas

Įvertinimas
-----------

* 2012 m. Kretingos rajono garbės pilietis

Šaltiniai
---------

1. ↑  Kazys Maksvytis, basketnews.lt
2. ↑
3. ↑  Darbėniškis Kazys Maksvytis stažuosis NBA?, *Vakarų Ekspresas*
4. ↑  Permainos „Žalgiryje": Maksvytis keičia Zdovcą, grįžta Krapikas
5. ↑  Permainos atėjo į Žalgirį": A.Trinchieri keičia K.Maksvytį, *krepsinis.net*
6. ↑  Литовская федерация предложила Казису Максвитису пост главного тренера сборной, sports.ru
7. ↑  Pirmasis Gedvilo ėjimas: Maksvytis – naujasis Lietuvos rinktinės vyriausiasis treneris
8. ↑  Kazys Maksvytis, basketnews.lt
9. ↑  „Europos krepšinio čempionų iki 20 metų trenerį Kazį Maksvytį gimtieji Darbėnai pasitiko su dūdų orkestru ir Kretingos rajono Garbės piliečio vardu". *15min.lt*. 2012-08-09. Nuoroda tikrinta 2024-02-21.
10. ↑  „Kretingos rajono Garbės piliečiai". *kretvb.lt*. Nuoroda tikrinta 2024-02-21.